**З А П И С Н И К**

**oд 308-та седница на Судскиот совет на Република Северна Македонија одржана во салата на Судскиот совет на Република Северна Македонија на ден 22.05.2019 година, (среда) со почеток во 10,00 часот**

На седницата присуствуваа: Киро Здравев, претседател на Советот, Селим Адеми -заменик претседател, Зоран Караџовски, Зоран Теофиловски, Гордана Спиреска, Шемседин Јусуфи, Сашко Георгиев и Мирсад Суроји - членови на Советот избрани од редот на судиите и Владе Богданоски, Виолета Богојеска, и Лидија Каначковиќ- членови на Советот избрани од Собранието на Република Северна Македонија.

Отсутни се: Министерот за правда – Рената Дескоска и Претседателот на Врховен суд на РСМ- Јово Вангеловски, членови по функција, уредно поканети.

За Претседателот на Врховниот суд на РСМ, Јово Вангеловски, член на Судскиот совет на РСМ по функција, **Претседателот на Советот** наведе дека го најавил своето присуство на седницата со извесно задоцнување.

Записникот го водеше Анита Андоноска –генерален секратар на Судскиот совет на РСМ. На седницата присуствуваа: Емилија Николиќ - државен советник во Судскиот совет на РСМ, Вера Андрејчин, советник за односи со јавност и Наташа Јаневска - оператор на систем за гласање.

**Претседателот на Советот** откако констатира дека има потребен кворум за работа, предложи Дневниот ред да се дополни со нова точка 5 – „предлог член од Судскиот совет на РСМ во Комисијата за испити во Академијата за судии и јавни обвинители“, а точките 5 - „ Разгледување на Извештајот на Комисијата во повторената постапка по повод конечната пресуда на Европскиот суд за човекови права во Стразбур“, 6 - „Постапување по барањата за утврдување на одговорност на судија“ и 7 – „Разно“ да се поместат за една точка нанапред и да се расправаат како 6-та, 7-ма и 8-ма точка од Дневниот ред.

Истакна дека 6-та точка од Дневниот ред која со предложените дополнувања треба да се разгледа како 7-ма точка - „Постапување по барањата за утврдување на одговорност на судија“, заради заштита на угледот и интегритетот на судиите е нејавна.

Отвори расправа по Дневниот ред со предложените дополнувања.

**Членот на Советот Виолета Богојеска** ги запозна членовите на Советот дека има пристигнато две барања за разрешување на судии поротници, од Основниот суд Скопје 2 Скопје и од Основниот суд Кавадарци и извештај од Основен суд Неготино. Предложи истите да се разгледуваат во 8-та точка од Дневниот ред – „Разно“. Истовремено истакна предлог 6-та точка од дневниот ред – „Разгледување на Извештајот на Комисијата во повторената постапка по повод конечната пресуда на Европскиот суд за човекови права во Стразбур“ поради присуство на јавност да се разгледа како 1-ва точка.

**Претседателот на Советот** по однос на предлогот 6-та точка поради присуство на странката да се разгеда како 1 –ва точка истакна дека на тој начин ќе се наруши јавноста на седницата. По однос на барањата за разрешување на судии поротници предложи истите да не се разгледуваат во точката Разно, туку да се стават и разгледуваат како посебни точки на Дневен ред за наредната седница закажана за 29.05.2019 година.

Откако констатира дека никој повеќе не се јави за збор, го стави на гласање Дневниот ред со предложените измени и дополнувања. По гласањето констатира дека со 12 гласа „За“ е усвоен следниот

**Д Н Е В Е Н    Р Е Д**

1. Усвојување на:
* Записник од305-таседницанаСудскиотсоветнаРепубликаСеверна Македонијаод25.04.2019 година;
* Записникод 306-таседницанаСудскиотсоветнаРепубликаСеверна Македонија од 03.05.2019 година.
1. Разгледување на Извештајот на Комисијата за проверка на знаењето на практичната работа со компјутери на кандидатите за претседатели на судови.
2. Измена и дополнување на Годишниот план за јавни набавки за 2019 година.
3. Донесување на Одлука за објавување на оглас за избор на претседател на Виш управен суд.
4. Номинирање на член од Судскиот совет на РСМ во Комисијата за ревизија на одржаните испити во Академијата за судии и јавни обвинители
5. Разгледување на Извештајот на Комисијата во повторената постапка по повод конечната пресуда на Европскиот суд за човекови права во Стразбур.
6. Постапување по барањата за утврдување на одговорност на судија.
7. Разно.

**Точка 1**

По однос на 1-та точка од дневниот ред-Усвојување на Записник од 305 –та седница на Судскиот совет на Република Северна Македонија од 25.04.2019 година и усвојување на записник од 306-та седница на Судски совет на РСМ од 03.05.2019 година, **Претседателот на Советот** отвори расправа.

Откако констатира дека никој не се јави за збор, го стави на гласање Записникот од 305-та седница на Судскиот совет на РСМ од 25.04.2019 година.По гласањето констатира дека истиот е усвоен со 12 гласа - „За“, без измени и дополненија.

На гласање го стави Записникот од 306-та седница на Судски совет на РСМ од 03.05.2019.По гласањето констатира дека истиот е усвоен со 12 гласа „За“, без измени и дополненија.

**Точка 2**

За 2-та точка од Дневниот ред **-** Разгледување на Извештајот на Комисијата за проверка на знаењето на практичната работа со компјутери на кандидатите за претседатели на судови, **Претседателот на Советот** збор даде на заменик членот на Комисијата за проверка на знаењето на практичната работа со компјутери, Гордана Спиреска.

**Членот на Советот Гордана Спиреска во својство на заменик член на** Комисијата за проверка на знаењето на практичната работа со компјутери наведе дека Комисијата спровела тестирање по оглас за избор на претседатели на судови, објавен во Службен весник на РСМ, бр.33/19. Дополни дека согласно Правилникот за проверка на знаењето на практичната работа со компјутери на лицата кои се избираат за судии тестирањето било спроведено во деновите 09.05.2019 година, 10.05.2019 година и 17.05.2019 година и дека тестот на проверка на практичната работа опфаќал користење на Windows оперативен систем, изработка на документ во Microsoft Word, користење на интернет пребарувач ( Internet Explorer I Firefox Mozilla), преку пристапување на интернет страната на Судскиот совет на РСМ, [www.ssrm.mk](http://www.ssrm.mk) и користење на електронска пошта, испраќање на изработениот word документ преку e-mail на кандидатот дое-маил адресата на членот на Комисијата, Маја Хаџи-Кимова Трпкова: maja.hadzikimova@ssrm.mk Во продолжение истакна дека Бесник Авдија, Илир Сулејмани, Дејан Крстанов, Александар Цацков, Наташа Мишева и Ќенанзија Мехмед се кандидатите кои успешно го положиле тестот.

**Претседателот на Советот** отвори расправа по извештајот

**Заменик претседателот на Советот**, **Селим Адеми** ги појасни причините зошто станува збор за мал број на кандидати кои го полагале испитот. Истакна дека тоа се должи на фактот дека со Законот за Судски совет на РМ од 2010 година не се барало полагање на наведениот испит, а кандидатите од Академијата за судии и обвинители кои се пријавиле на огласот за избор на претседатели и судии веќе го имаа положено испитот.

Откако констатира дека никој повеќе не се јави за збор, **Претседателот на Советот** Извештајот на Комисијата за проверка на знаењето на практичната работа со компјутери на кандидатите за претседатели на судови го стави на гласање и констатира дека со 12 гласа „За“ е донесена следната

**О Д Л У К А**

**СЕ УСВОЈУВА** Извештајот на Комисијата за проверка на знаењето на практична работа со компјутери бр.02-674/14 од 20.05.2019 година, за кандидатите за претседатели кои успешно го положија тестот:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Бр.** | **бр.****пријава** | **Име** | **Презиме** | **Вработен во** | **Професија** | **Националност** | **Дата на прв избор за судија** | **Судови за кои аплицирал** | **Датум на полагање** | **Термин на полагање** |
| 1. | 5 | Бесник | Авдија | ОС Скопје 2 | Судија | Албанци | 02.02.2011 | ОС Скопје 2 | 09.05.2019 | 10,00 |
| 2. | 2 | Илир | Сулејмани | ОС Скопје 2 | Претседател | Албанци | 02.02.2011 | ОС Скопје 2 | 09.05.2019 | 9,45 |
| 3. | 6 | Дејан | Крстанов | ОС Битола | Претседател | Македонци | 21.03.2012 | ОС Битола | 09.05.2019 | 11,00 |
| 4. | 8 | Александар | Цацков | ОС Штип | Судија | Македонци | 18.08.2011 | ОС Штип | 09.05.2019 | 11,30 |
| 5. | 15 | Наташа | Мишева | ОС Велес | Судија | Македонци | 02.02.2011 | ОС Велес | 10.05.2019 | 10,15 |
| 6. | 24 | Ќенанзија | Мехмед | АС Скопје | Судија | Турци | 15.08.2012 | ОС Кичево | 17.05.2019 | 10,15 |

**Точка 3**

По однос на 3-та точка од Дневниот ред **-** Измена и дополнување на Годишниот план за јавни набавки за 2019 година, **Претседателот на Советот** отвори расправа. Воедно, констатира дека **членот на Советот Зоран Теофиловски** ја напушти седницата.

**Членот на Советот Шемседин Јусуфи** постави прашање дали измената и дополнувањето на годишниот план за јавни набавки за 2019 година се однесува на надградба на системот за симултан превод.

**Генералниот секретар на Советот, Анита Андоноска** истакна дека планот за јавни набавки е усвоен во 01-ви месец 2019 година и дека измената и дополнувањето на планот се вршат со цел надградба на системот за симултан превод.

Со оглед да никој повеќе не се јави за збор, **Претседателот на Советот** предлогот за Измена и дополнување на Годишниот план за јавни набавки за 2019 година го стави на гласање и констатира дека со 11 гласа „За“ е донесена следната

**О Д Л У К А**

Се усвојувa измената и дополнувањето на годишниот план за јавни набавки на Судскиот совет на Република Северна Македонија за 2019 година.

Оваа одлука влегува во сила со денот на донесувањето.

Составен дел на оваа одлука претставува Измената и Дополнувањето на годишниот план за јавни набавки на Судскиот совет на Република Северна Македонија за 2019 година .

**Точка 4**

Донесување на Одлука за објавување на оглас за избор на претседател на Виш управен суд .

Пред почетокот на излагањето на 4-та точка од Дневниот ред **Претседателот на Советот** констатира дека на седницата повторно е присутен **членот на Советот Зоран Теофиловски** .

По однос на оваа точка од Дневниот ред **Претседателот на Советот** ги информирање членовите дека во почетокот на јули месец 2019 година истекува мандатот на претседателот на Вишиот управен суд. Поради наведената причина а согласно законстата одредба од чл. 47 ст.5 од Законот за судови, смета дека Советот треба да донесе одлука за објавување на оглас за избор за претседатели.

Предлогот да се донесе одлука за објавување оглас за избор на претседател на Вишиот управен суд го стави на гласање.

По гласањето констатира дека со 12 гласа -„За“, е донесена следната

**О Д Л У К А**

* за избор на претседател на Виш Управен суд.

По изработувањето, одлуката да се објави во Службен весник.

**Точка 5**

По однос на 5-та точка од Дневниот ред - Номинирање на член од Судскиот совет на РСМ во Комисијата за ревизија на испити во Академијата за судии и јавни обвинители **Претседателот на Советот** наведе дека на координативен состанок одржан во Советот пред одржување на седницата за членови на комисијата за ревизија на одржаните испити во Академијата за судии и јавни обвининели се пријавиле три члена на Советот, Лорета Горгиева, Гордана Спиреска и Мирсад Суроји. Дополни дека согласно Законот за Академија за судии и јавни обвинители член на комисијата за ревизија не може да биде лице кое ја извршува функцијата ментор во Академијата. Поради наведената околност појасни дека за член на Комисијата за ревизија на одржаните испити неможе да биде предложен членот на Советот Гордана Спиреска, со оглед на околноста да истата е ментор во Академијата. Од останатите двајца пријавени кандидати **Претседателот на Советот** за член на Комисијата за ревизија на одржаните испити во Академијата за судии и јавни обвинители го предложи **членот на Советот Лорета Горгиева**. Дополни дека при определувањето се раководел од возраста на членот на Советот Лорета Горгиева, искуството и доброто познавање на работата со компјутери. По однос на вториот пријавен кандидат, членот на Советот Мирсад Суроји наведе дека истиот е помлад и дека ќе биде отсутен од работа подолг временски период поради престој во Америка во кој период може да се јави потреба за активност во комисијата па истиот не ќе биде во можност да присуствува и да одговори на обврската.

Предлогот **членот на Советот Лорета Горгиева** да се предложи за член на Kомисијата за ревизија на одржаните испити во Академијата за судии и јавни обвининели го стави на гласање и констатира дека истиот е усвоен со 12 гласа „За “.

**Точка 6 e нејавна**

**Точка 7 е нејавна**

Со оглед да во 8-та точка од Дневниот ред – „Разно“ немаше предлози и излагања **Претседателот на Советот** констатира дека седницата е завршена во 13,55 часот.

 **СУДСКИ СОВЕТ НА**

 **РЕПУБЛИКА СЕВЕРНА МАКЕДОНИЈА**

 **Претседател,**

 **Киро Здравев**